**Ministru kabineta noteikumu projekta**

**“Noteikumi par valsts nodevu par speciālās atļaujas (licences) izsniegšanu komercpārvadājumu veikšanai ar autotransportu”** **sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta 2016. gada 13.septembra sēdes protokollēmuma (prot. Nr.45 31. §) 7. punkts un likuma “Grozījumi Autopārvadājumu likumā” (858/Lp12) 35. panta devītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Ministru kabineta 2016.gada 13.septembra sēdē (Prot.Nr.43, 31. §) pieņemot Satiksmes ministrijas Informatīvo ziņojumu “Pasažieru pārvadājumu ar taksometriem jomas tiesiskais regulējums un priekšlikumi tās pilnveidošanai" (TA-1367) protokollēmuma 7.punktā Satiksmes ministrijai sadarbībā ar Finanšu ministriju, Vides aizsardzības un reģionālās attīstības ministriju, Latvijas Darba devēju konfederāciju un Latvijas Pašvaldību savienību uzdots izstrādāt un iesniegt izskatīšanai Ministru kabinetā normatīvo aktu projektu, kas paredz no 2018.gada 1.janvāra ieviest pašvaldību budžetā iemaksājamu valsts nodevu par licences izsniegšanu pasažieru pārvadājumu ar taksometru veikšanai.  Lai risinātu informatīvajā ziņojumā apkopotās problēmas taksometru nozarē, Satiksmes ministrija izstrādāja grozījumus Autopārvadājumu likumā, kas stāsies spēkā 2018.gada 1.martā. Grozījumi Autopārvadājumu likumā (turpmāk – Autopārvadājumu likums) nosaka, ka no 2018.gada 1.marta licences taksometru pārvadājumiem izsniegs republikas pilsētu pašvaldības un plānošanas reģioni, kā arī tiek ieviests jauns komercpārvadājumu veids – pasažieru komercpārvadājumi ar vieglo automobili, kuram licenci izsniegs VSIA “Autotransporta direkcija” (turpmāk – Autotransporta direkcija). Autopārvadājumu likuma 35.panta devītā daļa nosaka, ka par speciālās atļaujas (licences) izsniegšanu pasažieru komercpārvadājumiem ar taksometru vai vieglo automobili maksājama valsts nodeva, kuras apmēru un maksāšanas kārtību nosaka Ministru kabinets. Šobrīd Ministru kabineta 2013.gada 3.septembra noteikumi Nr.731 “Noteikumi par valsts nodevu par speciālās atļaujas (licences) izsniegšanu komercpārvadājumu veikšanai ar autotransportu” (turpmāk – MK noteikumi Nr.731) nosaka valsts nodevas apmēru par speciālās atļaujas (licences) izsniegšanu kravas komercpārvadājumu veikšanai ar kravas automobiļiem un pasažieru komercpārvadājumu veikšanai ar autobusiem un tās samaksas kārtību, paredzot valsts nodevas apmēru par speciālās atļauajs (licences) izsniegšanu, kā arī speciālās atļaujas (licences) maiņu un dublikāta izsniegšanu. . Satiksmes ministrija ir sagatavojusi Ministru kabineta noteikumu projektu, kas sastādīts grozot MK noteikumus Nr.731. Ņemot vērā to, ka MK noteikumu Nr. 731 esošajā redakcijā veicamo grozījumu apjoms pārsniedz vairāk kā pusi no spēkā esošo noteikumu normu apjoma, Satiksmes ministrija ir sagatavojusi jaunu Ministru kabineta noteikumu redakciju (turpmāk - Noteikumu projekts).   Ievērojot Tieslietu ministrijas atzinumā izteikto priekšlikumu, lai mazinātu administratīvo slogu grāmatvedības kārtošanā un novērstu ar to saistītās neērtības valsts nodevas maksātājiem un maksājumu pakalpojumu sniedzējiem, spēkā esošo valsts nodevu apmēru paredzēts noteikt veselos *euro* - par licenču izsniegšanu kravas komercpārvadājumiem un pasažieru komercpārvadājumiem ar autobusiem ir mainīta no 21,34 *euro* uz 22,00 *euro,* un valsts nodevas apmērs par speciālās atļaujas (licences) maiņu no 7,11 *euro* uz 8,00 *euro*. Savukārt turpmāk par dublikāta izsniegšanu paredzēts noteikt valsts nodevu 22,00 apmērā, kā par licences izsniegšanu.Noteikumu projekts precizēts, valsts nodevas par speciālās atļaujas (licences) “maiņas” un “dublikāta” vietā lietojot “atkārtotu izsniegšanu”, kas tiks piemērota gadījumos, kad speciālās atļaujas (licences) darbības laikā mainījušies tajā norādītie dati par licences saņēmēju (piemēram, mainīts nosaukums vai adrese), kā arī ja izsniegtā speciālā atļauja (licence) ir bojāta, nozaudēta vai nolaupīta un nepieciešams saņemt jaunu licenci, ja tā iepriekš izsniegta pāravdātājam kā speciāli noformēts dokuments. Ņemot vērā Latvijas Pašvaldību savienības un Latvijas Lielo pilsētu asociācijas priekšlikumu, noteikumu projekts papildināts ar normu, kas atbilstoši likumam “Par nodokļiem un nodevām” 13.pantā noteiktajam paredz valsts nodevu par republikas pislētas pašvaldības speciālās atļaujas (licences) izsniegšanu pasažieru komercpārvadājumiem ar autobusiem ieskaitīt pašvaldību budžetā. Šobrīd Rīgas dome ir izsniegusi licecni pasažieru komercpārvadājumiem ar autobusiem Rīgas pilsētas administratīvajā teritorijā, RP SIA “Rīgas satiksme” ar derīguma termiņu no 2006.gada 22.janvāra līdz 2026.gada 21.janvārim. Noteikumu projekts paredz noteikt vienotu valsts nodevas apmēru 50.00 *euro* par licences izsniegšanu, kas pārvadātājam jāsamaksā pirms licences pasažieru komercpārvadājumiem ar taksometru vai vieglo automobili saņemšanas.  Noteikumu projekta izstrādes darba grupā piedalījās nozares pārstāji, kas atbalstīja priekšlikumu noteikta valsts nodevas apmēru 50.00 *euro,* kas tiek noteikts neatkarīgi no administratīvās teritorijas, kurā licence tiek izsniegta, pie nosacījuma, ka licences derīguma termiņš ir 4 gadi. Pēc nozares pārstāvju sniegtās informācijas, četru gadu termiņš atbilst samērīgam transportlīdzekļa, kuru izmanto komercpārvadājumos – pamatlīdzekļa amortizācijas termiņam, kas būtu samērojams ar licences derīguma termiņu. Pārvadātāja tiesības veikt pasažieru komercpārvadājumus ar taksometru apliecina licence. Saskaņā ar spēkā esošo Autopārvadājumu likuma 35.panta pirmajā daļā noteikto deleģējumu, licences pasažieru komercpārvadājumiem ar taksometru izsniedz pašvaldības, kas izdod licencēšanas noteikumus. Pamatojoties uz šo tiesību normu un saskaņā ar likuma "[Par pašvaldībām](https://likumi.lv/ta/id/57255-par-pasvaldibam)" [21.panta](https://likumi.lv/ta/id/57255-par-pasvaldibam#p21) pirmās daļas 14.punkta f) apakšpunktu, pašvaldības nosaka maksu par licences izsniegšanu. Pēc Satiksmes ministrijas apkopotās informācijas par izsniegto licenču skaitu pašvaldībās, un pašvaldību noteikto maksas pakalpojumu apmēriem pašvaldībās, konstatēts, ka maksas apmēri par licences izsniegšanu, kā izsniegto licenču termiņi pašvaldībām ir ļoti atšķirīgi no 1,42 *euro* līdz 85,91 *euro* par 1 gadu. Tā piemēram, Rīgas pilsētas pašvaldības noteiktā maksa par licences izsniegšanu ir 1,42 *euro (iekļaujot Pievienotās vērtības nodokli (turpmāk – PVN))* par 3 gadiem,Mārupes pašvaldībā maksa par licenci noteikta 92.00 *euro* *(iekļaujot PVN)* par 1 gadu. Jūrmalas dome noteikusi diferencētu maksu atkarībā no licences termiņa: 1 gads – 68,86 *euro* (iekļaujot PVN), 2 gadi - 137,72 *euro* (iekļaujot PVN) 3 gadi – 206, 58 *euro* (iekļaujot PVN). Atsevišķas pašvaldības (Balvi, Līvāni, Madona, Sigulda, Talsi) maksu par licences izsniegšanu nepiemēro. Vienlaikus, saskaņā ar Autopārvadājumu likuma 35.panta otrajā daļā noteikto, licence dod tiesības pārvadātājam veikt pasažieru komercpārvadājumus tikai tajā pašvaldības administratīvajā teritorijā, kurā licence izsniegta. Tuvu esošajās pašvaldībās taksometra pakalpojumi ir ļoti pieprasīti, ka piemēram brauciens no Starptautiskā lidostas “Rīga” uz Rīgas centru skar divu pašvaldību teritorijas un, lai pārvadātājs tiesiski sniegtu pakalpojumus, tam ir nepieciešams saņemt licenci abās pašvaldībās. Lai pārvadātājs veiktu pārvadājumu vismaz trīs Rīgas un Pierīgas pašvaldību administratīvajās teritorijās (Jūrmalā, Mārupē un Rīgā), kopējās izmaksas vienam pārvadātājam par licenci 3 darbības gadiem sastādītu 1,42 *euro* + 92,00 x 3= 276,00 *euro* + 206,58 *euro*, kopā 484,00 *euro,* jeb 161 *euro* gadā*.*  Saskaņā ar šajos noteikumos paredzēto, par 4 gadu darbību šajās trīs administratīvajās teritorijās kopējā maksa par licences izsniegšanu sastādīs 150 *euro*.  Lai šobrīd spēkā esošā regulējuma ietvaros pārvadātājs saņemtu licenci visās plānošanas reģiona pašvaldību administratīvajās teritorijās (izņemot republikas pilsētas), tam, piemēram, Rīgas plānošanas reģionā būtu jāsaņem 24 licences (+ 2 pilsētas), Vidzemes plānošanas reģionā 25 (+1 pilsēta), Latgales plānošanas reģionā 19 licence (+ 2 pilsētas), Zemgales plānošanas reģionā 20 licences (+ 2 pilsētas) un Kurzemes plānošanas reģionā 18 licences (+2 pilsētas). Jānorāda, ka no 119 pašvaldībām, 42 pašvaldības ir izdevušas saistošos noteikumus, bet tikai 34 pašvaldības ir izsniegušas licences, savukārt 3 pašvaldības šo procesu ir deleģējušas citām.   Saskaņā ar likuma “Par nodokļiem un nodevām” (turpmāk – likums) 13.panta pirmajā daļā noteikts, ka valsts nodevas iemaksājamas valsts budžetā, ja konkrētās nodevas likumā vai Ministru kabineta noteikumos nav noteikts citādi. Valsts nodevas, kuras iekasē vietējās pašvaldības vai to izveidotas iestādes, iemaksājamas pašvaldību budžetos. Tādējādi Noteikumu projektā noteikts, ka valsts nodevu par licenci, kuru izsniedz republikas pilsētas, tiks ieskaitīta pašvaldību budžetos, bet attiecībā par plānošanas reģionu izsniegtajām licencēm, valsts nodeva par to izsniegšanu tiks ieskaitīta valsts budžetā. Saskaņā ar “Reģionālās attīstības likuma” 5.panta pirmo daļu, Plānošanas reģions ir atvasināta publiska persona. Tās lēmējorgāns ir Plānošanas reģiona attīstības padome. Saskaņā ar šā likuma 25.panta otro daļu noteikts, ka Ministru kabinets pastāvīgi izvērtē, kādu tiešās pārvaldes iestāžu kompetenci nodot plānošanas reģioniem, kā arī izdod nepieciešamos normatīvos aktus vai sagatavo un iesniedz attiecīgus likumprojektus Saeimai. Attiecīgi, lai Plānošanas reģioni varētu veikt Autopārvadājuma likumā deleģētos pienākumus un no 2018.gada 1.marta uzsākt licenču izsniegšanu, noteikumu projektā noteikts, ka Satiksmes ministrija atbilstoši attiecīgajā gadā valsts pamatbudžetā plānotajiem (prognozētajiem) ieņēmumiem no šo noteikumu 6.2. apakšpunktā minētās valsts nodevas par speciālās atļaujas (licences) izsniegšanu par pasažieru komercpārvadājumiem ar taksometriem plāno resursus kā dotāciju no vispārējiem ieņēmumiem un atbilstošus izdevumus pārskaitīšanai Plānošanas reģioniem valsts deleģētās funkcijas izpildei. Satiksmes ministrija ir atbildīga, lai izdevumi minētajā apakšprogrammā paredzētās funkcijas nodrošināšanai nepārsniedz valsts pamatbudžetā ieskaitītās valsts nodevas ieņēmumu apjomu.Šobrīd Satiksmes ministrijas valsts budžeta programmā 31.00.00 ir izveidota apakšprogrammā 31.08.00 “Transferts plānošanas reģioniem sabiedriskā transporta pakalpojumu nodrošināšanai”, kas paredzēts plānošanas reģionu finansēšanai sabiedriskā transporta pakalpojumu organizēšanai, attiecīgi valsts nodevas maksājumi valsts budžetā par plānošanas reģionu izsniegtām licencēm tiku atgrieztas kā dotācijas licenču izsniegšanai komercpārvadājumiem ar taksometriem. Šobrīd Rīgas plānošanas reģionā ietilpstošajās pašvaldībās izsniegtas 408 licences, Zemgales plānošanas reģionā – 15 licences, Vidzemes plānošanas reģionā – 50, Latgales plānošanas reģionā 11 licences un Kurzemes plānošanas reģionā 30 licences. Pieņemot, ka licenču skaits nemainīsies, pēc indikatīviem aprēķiniem, 2018.gadā ieņēmumi par valsts nodevu sastādītu 514 x 50,00 *euro,* jeb 25 700 *euro.*  Ņemot vērā pašvaldību sniegto informāciju par maksas pakalpojumu apmēru par licenču izsniegšanu un izsniegto licenču skaitu, pašvaldībām, kuras saskaņā ar grozījumiem Autopārvadājumu likumā no 2018.gada 1.maija neizsniegs licences, kopā ieņēmumi samazināsies par 33 941 *euro* gadā. Attiecīgi, ja pašvaldībai šāds pakalpojums vairs nav jāsniedz, ieņēmumu šī procesa nodrošināšanai pašvaldības budžetā netiek plānoti.  Nosakot vienotu valsts nodevas apmēru 50,00 *euro*, atsevišķas republikas pilsētu pašvaldības, kuras noteikušas zemu maksu par licences izsniegšanu vai nav noteikušas to vispār, 2018.gadā iegūs papildus ieņēmumus, var prognozēt, ka, piemēram Rīgas pašvaldības maksa par licences izsniegšanu ir 1,42 *euro,* izsniegtās licences 605 = 859.00 *euro*, mainoties likmei pie nemainīga licenču skaita ieņēmumi palielināsies līdz 30, 250.00 *euro*.  Valsts nodevu 50.00 *euro* paredzēts noteikt arī jaunam pasažieru komercpārvadājumu veidam - pārvadājumiem ar vieglo automobili. Licences šim pārvadājumu veidam izsniegs Autotransporta direkcija, kas šobrīd jau izsniedz licences kravas pārvadājumiem un pasažieru komercpārvadājumiem ar autobusiem. Noteikumu projekts paredz, ka valsts nodevu par licences izsniegšanu pasažieru komercpārvadājumiem ar vieglajiem automobiļiem ieskaita valsts pamatbudžetā.  Ņemot vērā to, ka tas ir jauns komercdarbības veids, var prognozēt, ka šāda veida pakalpojumus turpmāk varētu veikt daļa no pārvadātājiem, kuri šobrīd sniedz taksometra pakalpojumus, un tas būtiski neietekmēs kopējo pārvadātāju skaitu. Var pieņemt, ka kopējais licenču skaits, kas pašlaik ir izsniegts pasažieru komercpārvadājumiem ar taksometriem būtiski nemainīsies.  Lai veicinātu uzņēmēju darbības caurspīdīgumu, kā viens no pasākumiem ēnu ekonomikas samazināšanai ir radīt apstākļus, lai uzņēmumi nevarētu slēpt to faktiskās izmaksas. Tādējādi noteikumu projekts paredz ierobežot iespēju veikt valsts nodevas apmaksu ar trešās personas starpniecību. Valsts nodevu maksā bezskaidrā naudā pirms speciālās atļaujas (licences) saņemšanas, izmantojot šādus maksājumu pakalpojuma veidus:  - ar maksājumu pakalpojumu sniedzēja starpniecību, kuram ir tiesības sniegt maksājumu pakalpojumus Maksājumu pakalpojumu un elektroniskās naudas likuma izpratnē no tā uzņēmuma konta, kas saņem licenci;- ar uzņēmuma, kas saņem licenci kontam piesaistītu maksājumu karti maksājumu karšu pieņemšanas terminālī vai citā alternatīvā sistēmā;- izmantojot tiešsaistes maksājumu pakalpojumu no tā uzņēmuma konta, kas saņem licenci.  Autopārvadājumu likuma pārejas noteikumi paredz, ka no tā pieņemšanas speciālā atļauja (licence) pasažieru pārvadājumiem ar taksometru pašvaldības teritorijā, kas izsniegta līdz 2018. gada 28. februārim,  ir spēkā attiecīgās pašvaldības teritorijā līdz tās derīguma termiņa beigām, bet ne ilgāk kā līdz 2018. gada 30. aprīlim.  Noteikumu projektā noteikts, ka noteikumi stājas spēkā 2018.gada 1.martā un no noteikumu spēkā stāšanās brīža, plānošanas reģioni un republikas pilsētas pašvaldības var uzsākt jaunu licenču izsniegšanu, kuras būs derīgas sākot no 2018.gada 1.maija, tāpēc noteikumu projektā nosaka, ka valsts nodevas maksa 50.00 *euro* tiek piemērota par licencēm, kuru darbības sākuma termiņš būs 2018.gada 1.maijs. Savukārt valsts nodeva par licencēm, kuras izsniegs VSIA “Autotransporta direkcija” pasažieru komercpārvadājumiem ar vieglo automobili ir piemērojama no noteikumu spēkā stāšanās dienas.  |
| 3. | Projekta izstrādē iesaistītās institūcijas | Satiksmes ministrija, VISA “Autotransporta direkcija”. Pamatojoties uz Ministru kabineta 2016.gada 13.septembra sēdē doto uzdevumu (prot.45. 31 .§) neformāla darba grupa, kurā piedalās Finanšu ministriju, Vides aizsardzības un reģionālās attīstības ministrija, Latvijas Pašvaldību savienība, Latvijas Pasažieru pārvadātāju asociācija, Latvijas Darba devēju konfederācija.  |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Republikas pilsētas pašvaldības, Plānošanas reģionus, pārvadātājus, kuri sniedz pasažieru komercpārvadājumus ar taksometriem. 01.10.2017. to skaits kopā sasniedz apmēram 1381 pārvadātāju.  |
| 2. | Tiesiskā regulējuma ietekme uz tautsaimniecību un administratīvo slogu | Visiem pārvadātājiem kas veiks pasažieru komercpārvadājumus ar taksometru vai vieglo automobili tiks piemēroti vienādi nosacījumi – vienāda valsts nodevas likme. Pārvadātājiem samazināsies izmaksas komercdarbībai plānošanas reģionos, jo valsts nodevas likme attieksies uz vienu kopēju licenci komercdarbībai visās plānošanas reģiona pašvaldībās (izņemot republikas pilsētas).  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018.gads** | Turpmākie trīs gadi (*euro*) |
| **2019** | **2020** | **2021** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 85 916 | 7 058 | 7 058 | 7 058 | 7 058 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 38 695 | 564 | 564 | 564 | 564 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 47 221 | 6 494 | 6 494 | 6 494 | 6 494 |
| 1.3.1. republikas nozīmes pilsētu pašvaldības | 16 126 | 27 224 | 27 224 | 27 224 | 27 224 |
| 1.3.2. pārējās pašvaldības | 31 095 | -20 730 | -20 730 | -20 730 | -20 730 |
| 2. Budžeta izdevumi: |  85 916 |  6 494 | 6 494 | 6 494 | 6 494 |
| 2.1. valsts pamatbudžets | 38 695 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 47 221 | 6 494 | 6 494 | 6 494 | 6 494 |
| 2.3.1. republikas nozīmes pilsētu pašvaldības | 16 126 | 27 224 | 27 224  | 27 224 | 27 224 |
| 2.3.2. citas pašvaldības | 31 095 | -20 730 | -20 730 | -20 730 | -20 730 |
| 3. Finansiālā ietekme: | 0 | 564 | 564 | 564 | 564 |
| 3.1. valsts pamatbudžets | 0 | 564 | 564 | 564 | 564 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 |  | 0 | 0 |
| 3.3.1. pašvaldību budžets, republikas pilsētas | 0 | 0 | 0 | 0  | 0 |
| 3.3.2. citu pašvaldību budžets reģioni | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6.Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā |  |
| 6.1. detalizēts ieņēmumu aprēķins | Republikas pilsētu pašvaldības pašlaik izsniegušas 867 licences. Pieņemot, ka republikas pilsētas minētās licences 2018.gadā izsniegtu tādā pašā apjomā kā 2017.gadā, ieņēmumi sastāda 16 126 *euro*. Ņemot vērā to, ka grozījumi Autopārvadājumu likumā no 01.05.2018. paredz pašvaldībām izsniegt jaunas licences, pieņemot, ka licenču skaits nemainīsies, 867 x 50.00 *euro* = 43 350 *euro* gadā. Aprēķins attiecināms uz 2018.gadu, jo licences tiek izsniegtas uz 4 gadiem un no jauna izsniegto licenču skaits nākošajos gados nav nosakāms.Pēc precizētās informācijas no plānošanas reģioniem, šobrīd Rīgas plānošanas reģionā ietilpstošajās pašvaldībās izsniegtas 408 licences, Zemgales plānošanas reģionā – 15 licences, Vidzemes plānošanas reģionā – 50, Latgales plānošanas reģionā 11 licences un Kurzemes plānošanas reģionā 30 licences. Pārējām pašvaldībām 2018.gadā ieņēmumi par izsniegtām licencēm varētu sasniegt 31 095 *euro*, kas ir tādā pašā apmērā kā 2017.gadā. Saskaņā ar Likuma “Grozījumi Autopārvadājumu likumā” pārejas noteikumu 33.punktu, pašvaldības var izsniegt licences, kuru derīgumu termiņš nepārsniedz 2018.gada 4.aprīli, attiecīgi indikatīvie ieņēmumi par licenču izsniegšanu *31 095:12x4=10 365 euro.* Ņemot vērā to, ka likums “Grozījumi Autopārvadājumu likumā”, kas stāsies spēkā no 01.03.2018., nosaka, ka no 01.05.2018. plānošanas reģioni izsniedz jaunas licences, pieņemot, ka licenču skaits nemainīsies, ieņēmumi valsts budžetā par valsts nodevu sastādīs 514 x 50,00 *euro,* jeb 25 700 *euro.*  Valsts nodevu 50.00 *euro* paredzēts noteikt arī jaunam pasažieru komercpārvadājumu veidam - pārvadājumiem ar vieglo automobili. Noteikumu projekts paredz, ka valsts nodevu par licences izsniegšanu pasažieru komercpārvadājumiem ar vieglajiem automobiļiem ieskaita valsts pamatbudžetā. Ņemot vērā to, ka tas ir jauns komercdarbības veids, var prognozēt, ka šāda veida pakalpojumus turpmāk varētu veikt daļa no pārvadātājiem, kuri šobrīd sniedz taksometra pakalpojumus, taču precīzs skaits šobrīd nav nosakāms.2) Pēc Autotransporta direkcijas sniegtās informācijas, 2017.gadā izsniegtas izsniegusi 550 licences (x21.34 *euro*) = 11 737,00 *euro*, 177 licencei ir veikta maiņa vai dublikāts x 7.11*euro = 1258,47* Kopā 12 995,47 *euro.*Pēc Autotransporta direkcijas prognozēm, ņemot vērā 2017. gada apjomu 2018. gadā izsniegto licenču skaits varētu būt 550 x 22,00 *euro* = 12100, maiņa 177 x 8,00 = 1416 un dublikāti 2x22,00 *euro* = 44,00 *euro,* kopā 13560 *euro.*Ietekme uz valsts budžetu 2018.gadā 564,53 *euro.* |
| 6.2. detalizēts izdevumu aprēķins | Lai nodrošinātu no pašvaldībām pārņemto funkciju – speciālās atļaujas (licences) izsniegšanu pasažieru komercpārvadājumiem ar taksometriem, finansējums 2018. – 2020.gadam 25 700 *euro* (514 licences \*50 *euro*) valsts nodevas prognozētajā apmērā ir plānots resursos un izdevumos no dotācijas no vispārējiem ieņēmumiem Satiksmes ministrijas apakšprogrammā 31.08.00 “Transferts plānošanas reģioniem sabiedriskā transporta pakalpojumu nodrošināšanai” Plānošanas reģioniem valsts deleģētās funkcijas izpildei.  |
| 7. Cita informācija | Noteikumu projektā paredzēts, ka valsts nodevu par pašvaldības speciālās atļaujas (licences) izsniegšanu pasažieru komercpārvadājumiem ar autobusiem ieskaita pašvaldības budžetā. Ņemot vērā to, ka Rīgas domes iznsiegtās licences derīguma termiņš ir 2026.gada 21.janvāris, ietekme uz valsts budžetu 22,00 euro apmērā ir paredzama 2026.gadā.  |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Noteikumu projekts “Noteikumi par valsts nodevu par speciālās atļaujas (licences) izsniegšanu komercpārvadājumiem ar autotransportu” sadaļa attiecībā par valsts nodevas piemērošanu par speciālās atļaujas (licences) izsniegšanu pasažieru komercpārvadājumiem ar taksometru un vieglo automobili, piemērojama saskaņā ar pieņemšanai Ministru kabinetā virzāmajiem noteikumu projektiem: “Prasības plānošanas reģiona un republikas pilsētas speciālās atļaujas (licences) saņemšanai un kārtība kādā veicami pasažieru komercpārvadājumi ar taksometru” un “Prasības speciālās atļaujas (licences) saņemšanai un kārtība, kādā veicami pasažieru komercpārvadājumi ar vieglo automobili”. Vienlaikus ar izstrādāto MK noteikumu projekta spēkā stāšanos, spēku zaudēs Ministru kabineta 2012. gada 3.jūlija noteikumi Nr.731 “Noteikumi par valsts nodevu par speciālās atļaujas (licences) izsniegšanu komercpārvadājumu veikšanai ar autotransportu”.  |
| 2. | Atbildīgā institūcija | Satiksmes ministrija. |
| 3. | Cita informācija. | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām tiesību akta izstrādes procesā ievietots Satiksmes ministrijas tīmekļa vietnē 2017.gada 22.septembrī.  |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tiks dota iespēja rakstiski sniegt viedokli par noteikumu projektu tā izstrādes stadijā.  |
| 3. | Sabiedrības līdzdalības rezultāti | Par projektu saņemts priekšlikums no Rīgas pilsētas pašvaldības.  |
| 4. | Cita informācija | Noteikumu projekts izskatīts 2017.gada 28.septembra sanāksmē, kurā piedalījās VSIA “Autotransporta direkcijas”, VAS “Ceļu satiksmes drošības direkcijas”, Finanšu ministrijas, Ekonomikas ministrijas, Valsts ieņēmumu dienesta, Vides aizsardzības un reģionālās attīstības ministrijas, Plānošanas reģionu, Rīgas domes, Latvijas darba devēju konfederācijas, Latvijas Pasažieru pārvadātāju asociācijas, Latvijas taksometru darba devēju organizācijas, uzņēmumu Uber, Taxify un taksometru pārvadātāju pārstāvji. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas | VSIA “Autotransporta direkcija”,Republikas pilsētu pašvaldības,Rīgas plānošanas reģioni. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde tiks veikta institūciju esošo funkciju ietvaros.   |
| 3. | Cita informācija | Nav. |

Iesniedzējs:

Satiksmes ministrs U.Augulis

Vīza:

Valsts sekretārs K.Ozoliņš

D.Ziemele-Adricka 67028036

Dana.Ziemele-Adricka@sam.gov.lv